PATVIRTINTA

Kauno lopšelio-darželio ,,Dvarelis“ direktoriaus

2023 m. sausio 5 d. įsakymu Nr. V-7

**KAUNO LOPŠELIO-DARŽELIO ,,DVARELIS“ NETIESIOGINIO DARBO SU VAIKAIS VALANDŲ PANAUDOJIMO TVARKOS APRAŠAS**

**I. BENDROSIOS NUOSTATOS**

1. Kauno lopšelio-darželio ,,Dvarelis“ (toliau – lopšelis-darželis) netiesioginio darbo su vaikais (metodinės veiklos) valandų panaudojimo tvarkos aprašas (toliau – tvarkos Aprašas) reglamentuoja ikimokyklinio ugdymo ir priešmokyklinio ugdymo mokytojo, meninio ugdymo mokytojo, logopedo, specialiojo pedagogo, psichologo, socialinio pedagogo, netiesioginio darbo su vaikais konkrečius darbus ir jų organizavimo tvarką.

2. Tvarkos aprašas parengtas vadovaujantis Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą 2022 m. lapkričio 4 d. įstatymu Nr. XIV-1559.

3. Tvarkos apraše vartojamos sąvokos:

3.1. kontaktinės valandos – laikas, skirtas tiesioginiai dirbti su vaikais;

3.2. nekontaktinės valandos – laikas, skirtas netiesiogiai dirbti su vaikais (pasirengimui darbui, metodinei veiklai planuoti, savišvietai ir kitai panašiai veiklai).

4. Šio tvarkos aprašo tikslas – tinkamai planuoti ir organizuoti laiką, skirtą pedagogų netiesioginio darbo su vaikais veiklai.

5. Šiuo tvarkos aprašu vadovaujasi visi lopšelio-darželio pedagogai.

**II. VALANDŲ, SKIRTŲ NETIESIOGINIAI DIRBTI SU VAIKAIS,**

**ORGANIZAVIMAS**

6. Lopšelio-darželio ikimokyklinio ugdymo mokytojams ir priešmokyklinio ugdymo mokytojams skiriamos 36 valandos per savaitę, iš jų 32 valandos skiriamos tiesiogiai dirbti su vaikais ir 4 valandos netiesiogiai dirbti su vaikais (metodinei veiklai) (1 priedas).

6.1. Netiesioginio darbo su vaikais laikas, naudojamas metodinei veiklai:

6.1.1. pasirengti ugdomajai veiklai;

6.1.2. ugdomajai veiklai planuoti ir kitai dokumentacijai tvarkyti;

6.1.3. programoms, projektams rengti ir dalyvauti projektinėje veikloje;

6.1.4. vaikų pasiekimams vertinti ir analizuoti;

6.1.5. dalyvauti rengiant individualias programas;

6.1.6. pasirengimui atvirai veiklai ir gerosios patirties sklaidai ir apibendrinimui;

6.1.7. turizmo renginiams, išvykoms organizuoti;

6.1.8. lopšelio-darželio informaciniams leidiniams, publikacijoms, pranešimams ir

rekomendacijoms rengti;

6.1.9. grupės ir lopšelio-darželio informaciniams stendams tvarkyti;

6.1.10. edukaciniams-kultūriniams renginiams pasirengti, organizuoti ir dalyvauti

juose;

6.1.11. darbui kūrybinėse grupėse;

6.1.12. kvalifikacijos tobulinimo seminarų, konferencijų medžiagai tvarkyti;

6.1.13. tėvams (globėjams) konsultuoti ir pagalbai ugdymo klausimais teikti;

6.1.14. tiriamajai analitinei veiklai organizuoti ir vykdyti;

6.1.15. dokumentacijai tvarkyti, rengiantis atestuotis;

6.1.16. ugdymo priemonėms gaminti, įsigyti ir atnaujinti;

6.1.17. savišvietai ir veiklos savianalizei, įsivertinimui.

6.2. Netiesioginio darbo su vaikais laikas, naudojamas kitai visuomeninei veiklai:

6.2.1. darbui įstaigos savivaldoje;

6.2.2. dalyvauti tarybų, komisijų, trumpalaikių ir ilgalaikių darbo grupių veikloje;

6.2.3. lopšelio-darželio veiklos kokybei įsivertinti.

7. Logopedui, specialiajam pedagogui, psichologui, socialiniam pedagogui skiriamos 36 valandos per savaitę, iš jų 22 valandos skiriamos tiesiogiai dirbti su vaikais ir 14 valandos skiriamos netiesiogiai dirbti su vaikais (1 priedas).

7.1. Netiesioginio darbo su vaikais laiko panaudojimas:

7.1.1. darbams planuoti;

7.1.2. individualioms ir pogrupinėms programoms rengti;

7.1.3. darbui lopšelio-darželio vaiko gerovės komisijoje;

7.1.4. metodinei pagalbai pedagogams, tėvams (globėjams) teikti ir konsultuoti specialiųjų poreikių turinčių vaikų ugdymo klausimais;

7.1.5. pagalbai ikimokyklinio ir priešmokyklinio ugdymo mokytojams, rengiant ugdymo metinius ir savaitinius veiklos planus

7.1.6. kitai veiklai, kuri nurodyta šio tvarkos aprašo 6.1 ir 6.2 punktuose.

8. Meninio ugdymo pedagogui skiriama 30 valandų per savaitę, iš jų 24 valandos skiriamos tiesiogiai dirbti su vaikais ir 6 valandos skiriamos netiesiogiai dirbti su vaikais (1 priedas).

8.1. Netiesioginio darbo su vaikais laiko panaudojimas:

8.1.1. muzikinio ugdymo veiklai planuoti;

8.1.2. pasirengti muzikinio ugdymo veiklai;

8.1.3. lopšelio-darželio, miesto renginiams pasirengti, organizuoti, dalyvauti;

8.1.4. pagalbai ikimokyklinio ugdymo ir priešmokyklinio ugdymo mokytojams rengiant ugdymo metinius ir savaitinius veiklos planus;

8.1.5. metodinei pagalbai pedagogams, tėvams (globėjams) teikti ir konsultuoti muzikinio vaikų ugdymo klausimais;

8.1.6. kitai veiklai, kuri nurodyta šio tvarkos aprašo 6.1 ir 6.2 punktuose.

**III. VALANDŲ, SKIRTŲ NETIESIOGINIAM DARBUI SU VAIKAIS,**

**SUTEIKIMAS IR ATSISKAITOMYBĖ**

9. Netiesioginiam darbui su vaikais numatytos per savaitę valandos pedagogams įskaičiuojamos į bendrą darbo apskaitos laiką.

10. Netiesioginio darbo su vaikais laikas šio tvarkos aprašo 6, 7, 8 ir 9 punktuose apskaičiuotas dirbant 1 etatu. Jei pedagogas dirba ne visą darbo krūvį, tai nekontaktinės valandos

apskaičiuojamos proporcingai.

11. Ikimokyklinio ugdymo ir priešmokyklinio ugdymo mokytojo netiesioginio darbo su vaikais valandos nurodomos mėnesiniame pedagogų darbo grafike, kurį rengia direktoriaus pavaduotojas ugdymui. Logopedo ir meninio ugdymo pedagogo metodinės valandos nurodomas mokslo metų darbo grafike, esant būtinumui jis gali būti koreguojamas.

12. Logopedo, meninio ugdymo pedagogo, specialiojo pedagogo, psichologo, socialinio pedagogo metodinės valandos yra nevaduojamos.

13. Pedagogas netiesioginio darbo su vaikais valandomis dirba lopšelyje-darželyje: savo grupėje, kitose lopšelio-darželio erdvėse.

14. Metodinė veikla gali būti vykdoma ir už lopšelio-darželio ribų. Pedagogai turi teisę netiesioginio darbo su vaikais valandas skirti kvalifikacijai tobulinti ir kelti kitose ugdymo institucijose, bibliotekose ar kelti kvalifikaciją kitokiais būdais.

15. Pedagogo išvykimas už lopšelio-darželio ribų nekontaktinio darbo su vaikais laiku turi būti suderintas su direktoriaus pavaduotoju ugdymui.

16. Lopšelio-darželio pedagogai apie metodinę veiklą netiesioginių su vaikais valandų metu atsiskaito lopšelio-darželio direktoriaus pavaduotojui ugdymui, kuris vertina tinkamai panaudotų valandų tikslingumą.

17. Esant ekstremaliai situacijai ar karantinui netiesioginio darbo su vaikais (nekontaktinės) valandos gali būti vykdomos nuotoliniu būdu.

**IV. BAIGIAMOSIOS NUOSTATOS**

18. Netiesioginio darbo su vaikais tvarka aptariama Mokytojų tarybos posėdyje. Tvarką įsakymu tvirtina lopšelio-darželio direktorius.

19. Netiesioginio darbo su vaikais (nekontaktinių) valandų panaudojimo tvarkos vykdymą kontroliuoja lopšelio-darželio direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Kauno lopšelio-darželio ,,Dvarelis“

2023 m. sausio 4 d. mokytojų tarybos posėdžio

protokoliniu nutarimu Nr. 1

1 priedas

**NEKONTAKTINIŲ DARBO VALANDŲ ORGANIZAVIMAS**

**PER SAVAITĘ**